БГ Радио стартира супер смешна и забавна игра с онлайн видео и снимки
БГ Радио стартира супер смешна и забавна игра
И още: само от БГ РАДИО може да спечелите билети за концерта на Лили Иванова и да чуете ексклузивно интервю с реж. Камен Калев!
Седмицата си най-българското радио стартира с новата игра в ефира – Мисия Стартер.
Всяка сутрин водещите на сутрешния блок Симо и Богдана изправят пред предизвикателство един слушател на БГ РАДИО. Той получава специална задача, която трябва да изпълни в ефир в рамките на една минута, с телефон в ръка и следвайки точни инструкции.
Мисиите, които Симо и Богдана раздават всяка сутрин от 7 ч. до 10 ч., са различни и зависят от местоположението на участника – накарай котката си да измяука в телефона, провери колко човека в автобуса пътуват с билет, целуни звучно десет от твоите колеги за една минута и спечели награда! Победителите тази седмица ще получат уикенд за двама в Стария Пловдив.
В предаването на Гери Турийска На път за вкъщи с Гери пък гостува актрисата Мая Бежанска. Тя ще разкаже от ефира на БГ РАДИО дали още пази изтърканите си джинси и белите маратонки и колко важно е човек никога да не губи чувството си за хумор. На Гери се пада и честта именно тя да подарява билети за концерта на Лили Иванова през октомври. За да разберете как, слушайте всеки ден от 16 ч. до 18 ч. На път за вкъщи с Гери.
БГ РАДИО, което застава зад българската музика, култура и кино, дава ефира си в подкрепа на първия български филм в селекцията на фестивала в Кан от 20 години насам! Премиерата на Източни пиеси е на 9 октомври в гр. Бургас, а неговият режисьор Камен Калев гостува ексклузивно в Стартер на 30 септемри, сряда.
Коментари (185570https%3A%2F%2Fwww.slusham.com%2Fbg-radio-startira-super-smeshna-i-zabavna-igra%2F%D0%91%D0%93+%D0%A0%D0%B0%D0%B4%D0%B8%D0%BE+%D1%81%D1%82%D0%B0%D1%80%D1%82%D0%B8%D1%80%D0%B0+%D1%81%D1%83%D0%BF%D0%B5%D1%80+%D1%81%D0%BC%D0%B5%D1%88%D0%BD%D0%B0+%D0%B8+%D0%B7%D0%B0%D0%B1%D0%B0%D0%B2%D0%BD%D0%B0+%D0%B8%D0%B3%D1%80%D0%B02009-09-28+11%3A09%3A58Slusham.comhttp%3A%2F%2Fwww.slusham.com%2F%3Fp%3D18557)